laion/Wikipedia-Exotic huggingface dataset:
אוסטין 10

אוסטין 10 (באנגלית: Austin 10, קרוי גם: Austin Ten-Four) הוא מגוון רחב של דגמים שכללו מכוניות משפחתיות קטנות, דגמי קבריולה, וטנדרים מתוצרת יצרנית הרכב הבריטית Austin Motor Company (אנ'), אשר יוצרו בין השנים 1932 – 1947 בבריטניה. "Austin 10/4" בתצורת 4 דלתות - יוצר בין השנים 1932 – 1935. "Lichfield" - יוצר בין השנים 1934 – 1937. "Sherbourne" - יוצר בין השנים 1936 – 1937. "Cambridge" - יוצר בין השנים 1937 – 1947. "דגם 2 מושבים" - יוצר בין השנים 1933 –1939. "דגם 4 מושבים" - יוצר בין השנים 1933 – 1939. "Ripley sports tourer" - יוצר בין השנים 1934 – 1936. "Colwyn" - יוצר בין השנים 1933 – 1937. "Conway" יוצר בין השנים 1937 – 1939. יוצרו בין השנים 1933 – 1947. דגם "אוסטין 10" הוצג לראשונה ב-9 באפריל 1932. יוצרו 290,000 יחידות. מנוע קדמי. מנוע בנזין. מנוע קירור מים. מערכת חשמל - 6 וולט. בתקופת מלחמת העולם השנייה יוצרו 53,000 יחידות מדגמי סדאן, טנדרים, ומסחריות, בנוסף לדגמי: אוסטין K2/Y, ואוסטין K5 אשר יוצרו עבור הצבא הבריטי כדי לתרום למאמץ המלחמתי. "אוסטין 10", שנת 1932 "אוסטין 10", שנת 1933 "אוסטין 10", דגם "Open Road Tourer", שנת 1933 "אוסטין 10", שנת 1935 "אוסטין 10", דגם "Ripley Sports Tourer", שנת 1934 "אוסטין 10", שנת 1935 "אוסטין 10", שנת 1935 "אוסטין 10", שנת 1939 "אוסטין 10", דגם "GQC tourer", שנת 1939 "אוסטין 10", דגם "Cambridge" בשרות הצבא הבריטי (RAF staff car) "אוסטין 10" - טנדר בשרות הצבא הבריטי "אוסטין 10", שנת 1946 בשרות הצבא הבריטי "אוסטין 10" - טנדר מדגם "Tilly" בשרות הצבא הבריטי "אוסטין 10" - טנדר מדגם "Tilly" בשרות הצבא הבריטי "אוסטין 10" - טנדר (מימין) של הצבא הבריטי בפלישה לנורמנדי (צולם ב24 ביוני 1944) "אוסטין 10" - טנדר בשרות הצבא הבריטי במלחמת העולם השנייה, בהולנד (צולם: 11 בדצמבר, 1944) אוסטין 12 אוסטין 15 אוסטין 18 אוסטין A40 דבון אוסטין A40 סמרסט אוסטין A40 ספורט אוסטין A40 פארינה מדיה וקבצים בנושא אוסטין 10 בוויקישיתוף אוסטין 10, סרטון באתר יוטיוב אוסטין 10, סרטון באתר יוטיוב "אוסטין 10" web.archive.org/web/20140203021613 "אוסטין 10/4" - דגם שנת 1945-1947 classiccarsforsale.co.uk/reviews/classic-austin-reviews-ten-four David Culshaw, Peter Horrobin, Complete Catalogue of British Cars, Londra, Regno Unito, Macmillan, 1974, ISBN 0-333-16689-2. "אוסטין 10" web.archive.org/web/20090829144958 "אוסטין 10" דגם "Lichfield" austincar.co.za/man1p1 "אוסטין 10" דגם Open Road tourer twotenclassictours.com/cars/austin-ten-the-open-road-tourer
גיורשאג

גיורשאג (בהונגרית: Győrság) הוא כפר במחוז גיור-מושון-שופרון שבצפון-מערב הונגריה. בגיורשאג חיו מעט יהודים. מדיה וקבצים בנושא גיורשאג בוויקישיתוף אתר האינטרנט הרשמי של גיורשאג (בהונגרית) נתוני הכפר באתר הלמ"ס ההונגרי מפקד האוכלוסין ההונגרי 2018 מפקדי האוכלוסין של יהודי הונגריה, 1993
אליפות העולם בג'ודו 2019

אליפות העולם בג'ודו בשנת 2019 התקיימה בין התאריכים 25 באוגוסט עד 1 בספטמבר באולם ניפון בודוקאן בטוקיו, יפן. באליפות התחרו 834 ג'ודוקא מ-146 מדינות. מקרא   מדינה מארחת (יפן) הטבלה ממוינת על פי שיטת הספירה של "זהב תחילה". המשלחת הישראלית לאליפות העולם הייתה הגדולה ביותר בתולדות הענף בישראל, וכללה 14 ג'ודוקא. שגיא מוקי זכה במדליית זהב בקטגוריית המשקל של 81 ק"ג, לאחר שניצח בשישה קרבות. אתר האינטרנט הרשמי של אליפות העולם בג'ודו 2019 אורן אהרוני, נקבעה המשלחת הישראלית לאליפות העולם בג'ודו, באתר ynet, 30 ביולי 2019 יניב טוכמן‏, ג'ודו: שגיא מוקי זכה במדליית הזהב באליפות העולם בטוקיו, באתר וואלה, 28 באוגוסט 2019
פרנקו סרווי

פרנקו עמנואל סרווי (בספרדית: Franco Emanuel Cervi; נולד ב-26 במאי 1994) הוא כדורגלן ארגנטינאי המשחק בעמדת הקיצוני בסלטה ויגו ובנבחרת ארגנטינה. סרווי הוא תוצר מחלקת הנוער של רוסאריו סנטראל, שבה שיחק במשך 13 שנים. ב-9 בנובמבר 2014, הוא ערך את הופעת הבכורה שלו בקבוצה הבוגרת בניצחון הבית 0–1 על אסטודיאנטס לה פלאטה, כשעלה כמחליף בדקה ה-66. ב-14 בפברואר 2015, הוא כבש את שערו הראשון בליגה נגד ראסינג קלוב. ב-25 בפברואר 2016, סרווי ערך את הופעת הבכורה שלו בגביע ליברטדורס במשחק נגד נסיונל. את שערו הראשון במפעל כבש בניצחון 1–3 על ריבר פלייט מאורוגוואי. ב-15 בספטמבר 2015, סרווי חתם על חוזה לשש שנים בבנפיקה ליסבון עם סעיף שחרור של 60 מיליון אירו. הוא המשיך לשחק ברוסאריו סנטראל עד עד למאי 2016 וב-24 ביוני הוא הצטרף לבנפיקה. בהופעת הבכורה שלו הוא כבש את השער הראשון בניצחון 0–3 על ספורטינג בראגה במסגרת הסופר קאפ הפורטוגלי, ואף נבחר לשחקן המצטיין במשחק. ב-29 בדצמבר, סרווי הפך לשחקן הראשון של בנפיקה שמבקיע בכל המסגרות הפורטוגליות באותה העונה - הסופר קאפ הפורטוגלי, ליגת העל הפורטוגלית, הגביע הפורטוגלי וגביע הליגה הפורטוגלית. בנוסף לכך, הוא הבקיע בליגת האלופות. ב-5 ביולי 2021 חתם בסלטה ויגו הספרדית. ב-8 בספטמבר 2018, סרווי ערך את הופעת הבכורה שלו במדים הלאומיים בניצחון 0–3 על נבחרת גואטמלה במסגרת משחק ידידות. בנפיקה אליפות פורטוגל (2): 2016/17, 2018/19 הגביע הפורטוגלי (1): 2016/17 הסופר קאפ הפורטוגלי (2): 2016, 2017 השחקן המצטיין של הסופר קאפ הפורטוגלי: 2016 מדיה וקבצים בנושא פרנקו סרווי בוויקישיתוף פרנקו סרווי, באתר Transfermarkt פרנקו סרווי, באתר Soccerway פרנקו סרווי, באתר BDFutbol פרנקו סרווי, באתר WorldFootball.net פרנקו סרווי, באתר National Football Teams פרנקו סרווי, באתר FootballDatabase.eu פרנקו סרווי חותם בבנפיקה ליסבון סרווי נבחר לשחקן המצטיין במשחק הסופר קאפ הפורטוגלי
אנדז'יי מוסטובסקי

אנדז'יי מוסטובסקי (1 בנובמבר 1913, לביב, האימפריה האוסטרו-הונגרית - 22 באוגוסט 1975, ונקובר, קנדה) היה מתמטיקאי פולני, שפעל בתחום תורת הרקורסיה. אנד'יי מוסטובסקי נולד בלביב שאז היה בתחום האימפריה האוסטרו-הונגרית ועם התפרקותה לאחר מלחמת העולם הראשונה נכלל בתחום פולין. הוא סיים אוניברסיטת ורשה ובשנת 1939 קיבל תואר דוקטור כאשר באופן מעשי את ההדרכה לעבודת תואר בוצע על ידי אלפרד טרסקי. במהלך מלחמת העולם השנייה הוא היה בוורשה הכבושה. לאחר מרד ורשה, נאצים ניסו לעצור אותו. הוא הצליח להימלט בעזרת אחיות של בית חולים, אך רוב הארכיון עם עבודות מחקר נאבדו. לאחר סיום מלחמת העולם השנייה אנדז'יי מוסטובסקי החל ללמד באוניברסיטת ורשה ועבד שם עד מותו. בשנת 1951 הוא התמנה לפרופסור. רוב מחקריו התרכזו בלוגיקה ותורת המודלים. Sentences Undecidable in Formalized Arithmetic: An Exposition of the Theory of Kurt Godel (אמסטרדם, 1952, ISBN, ISBN 978-0313231513) Constructible Sets with Applications, (אמסטרדם, 1969) מדיה וקבצים בנושא אנדז'יי מוסטובסקי בוויקישיתוף אנדז'יי מוסטובסקי, באתר פרויקט הגנאלוגיה במתמטיקה אנדז'יי מוסטובסקי, באתר MacTutor (באנגלית) אנדז'יי מוסטובסקי, באתר dblp
הפועל מרחביה (כדורעף נשים)

הפועל מרחביה (נקראה גם הפועל מרחביה/יזרעאל) הייתה קבוצת כדורעף נשים ישראלית מקיבוץ מרחביה שהשתתפה בליגה הבכירה במשך למעלה מ-20 עונות. בין השנים 1977 ו-1982 זכתה הקבוצה ברצף של חמש אליפויות, שיא שטרם נשבר. ופעמיים זכתה בדאבל. קבוצת הנשים של מרחביה הוקמה על ידי אמניהו לבבי, שחקן עבר בקבוצת הגברים של המועדון, שהיה מאמן נבחרת ישראל בכדורעף. הקבוצה אמנם לא הייתה ממייסדות הליגה בשנת 1961, אך מאז שהחלה להשתתף בה באמצע שנות ה-60, היא השתייכה לצמרת הגבוהה והתמודדה על תארים בכל עונה. בתום עונת 1975/1976 סיימה הקבוצה כסגנית האלופה (אחרי הפועל נעמן), הישג שזיכה את הקבוצה בהשתתפות במסגרת אירופאית, בין היתר מול קבוצת הכדורעף של העיר רייקה. בעונת 1977/1978 זכתה הקבוצה לראשונה בדאבל. בתום עונת 1978/1979 הוכתרה הקבוצה לאלופה בזכות מאזן עדיף על יריבתה הפועל נעמן. במהלך השנים בליגה הראשונה אימנו את הקבוצה אומניהו לבבי, דובי מילמן ואורי שפירא. דובי מילמן שימש גם כעוזר מאמן נבחרת הנשים של ישראל בשנים 1977–1979, מאמן נבחרת העתודה נשים בעונת 1983/1984 ומאמן נבחרת הנשים של ישראל בשנים 1984–1987. את משחקיה ארחה הקבוצה במגרש פתוח בשטח הקיבוץ ובהמשך באולם הגורן בקיבוץ מזרע הסמוך. לקראת סוף שנות ה-80 השתלבה הקבוצה לתוך איחוד של הפועל עמק יזרעאל. ראומה איילון דרורה גרסטנפלד אורנה רוזנבלום דרורה אפשטיין מלכה זמיר נירה בילר רווית אילת טל לביא איה שלם ענת הולנדר אריאלה ירון אליפויות (5): 1977/1978, 1978/1979, 1979/1980, 1980/1981, 1981/1982. מקום שני: 1975/1976 גביע המדינה: זכייה (2): 1977/1978, 1980/1981 מידע ותמונות, באתר קיבוץ מרחביה "רייקה" עומדת להגיע היום למשחק עם בנות מרחביה, בעיתון מעריב 9 בדצמבר 1976 מעופפות מרחביה נוצחו 0–3 ברייקה, בעיתון מעריב 20 בדצמבר 1976 התקנון הכריע: מרחביה אלופה, בעיתון מעריב 19 במרץ 1979
ועידת הקניונים ורשתות המסחר בישראל

IMC - ועידת הקניונים ורשתות המסחר בישראל היא הפסגה השנתית של כל בכירי ענף הקניונים ורשתות המסחר בישראל. בישראל למעלה מ-300 קניונים ומרכזי מסחר פעילים המאגדים בתוכם מאות רשתות מסחר קמעונאיות. אחוז ניכר מהצריכה הפרטית בישראל מתבצע בענף זה ומועסקים בו כ-200,000 איש. בשנת 2006 התקיימה הוועידה השנתית הראשונה של הענף שהפכה לאירוע השנתי. בכל ועידה נוטלים חלק למעלה מ-800 בכירות ובכירי הענף ובהם בעלי החברות, המנכ"לים והסמנכ"לים. הוועידה היא פרי יוזמתו של דדי ריזל המשמש זה 14 שנה גם כיו"ר הוועידה וכמפיקה בפועל. במקביל לכנס המרכזי נערכים מספר אירועים נוספים: כנס מנהלי כספים ברשתות הקמעוניות - כנס שנתי זה עוסק במגוון נושאים מקצועיים הקשורים בניהול מערכי הכספים של רשת חנויות קמעונאית והוא מיועד למנהלי הכספים, בעלי חברות, מנכ"לים ומנהלים. הכנס הראשון נערך בינואר 2019. כנס מנהלי אחזקה ותפעול סיורי קניונים בחו"ל - אחת לשנה, מארגנים מפיקי הוועידה קבוצת מנכ"לים ובכירים לסיור קניונים ברחבי העולם. מדיה וקבצים בנושא ועידת הקניונים ורשתות המסחר בישראל בוויקישיתוף אתר האינטרנט הרשמי של ועידת הקניונים ורשתות המסחר בישראל
טגואן אלברופוס

טגואן אלברופוס (שם מדעי: Petaurista alborufus) הוא מין של מכרסם מקבוצת הסנאים הדואים. הוא חי בטבע במזרח אסיה ובצפונה של דרום אסיה והודו-סין באזורי יערות הרריים בגובה של 800-3,500 מטר. מין סנאי זה הוא אחד הגדולים שבסנאים המעופפים, אף שיש מתחרים על תואר זה. הוא מגיע לאורך 35–58 ס"מ, בעל זנב באורך 43-61.5 ס"מ ומשקלו 1,231-1,930 גרם, אם כי הוא נשקל רק לעיתים נדירות. הפרט הכבד שבסנאים אלה מטאיוואן הגיע למשקל 4,290 גרם, מה שהופך אותו ליונק הגולש הכבד ביותר. ואולם בדיקות מהיבשת השוו אותו למשקלם של סנאים דומים, במשקל 885-1,930 בממוצע. הסנאי בעל פרווה ארוכה בצבע אדמדם-לבן וצהוב חיוור ובעל פנים ורגליים לבנים, עיניים שחורות המוקפות בטבעת ורודות והאף ורוד. הוא בעל זנב מוארך וכפלי עור העוזרים לו לדאות. סנאי יכול למתוח את גפיו מעץ גבוה ולגלוש למרחק של 400 מטר. סנאי זה הוא פעיל לילות, אז הוא יכול להימנע מטריפה בידי עופות דורסים גדולים כמו נצים ועקבים אך לא מדורסי לילה וחתוליים ולכן הוא נשמר בקרבת מאורתו. הסנאי בתורו ניזון מעלים, פירות, אגוזים וחרקים. מדיה וקבצים בנושא טגואן אלברופוס בוויקישיתוף טגואן אלברופוס, באתר ITIS (באנגלית) טגואן אלברופוס, באתר NCBI (באנגלית) טגואן אלברופוס, באתר Animal Diversity Web (באנגלית) טגואן אלברופוס, באתר האנציקלופדיה של החיים (באנגלית) טגואן אלברופוס, באתר GBIF (באנגלית) טגואן אלברופוס באתר הרשימה האדומה של IUCN
טגואן (יונק)

טָגוּאָן (שם מדעי: Petaurista) הוא סוג של סנאים דואים ממשפחת הסנאיים החיים בטבע במזרח אסיה ודרום אסיה. ככל הנראה אלו הסנאים הדואים הגדולים ביותר ואף היונקים הדואים (להוציא עטלפים) הגדולים ביותר כיום. מינים אלה הם פעילי לילה מובהקים החיים בין העצים ויוצאים בלילות מחוריהם כדי לחפש אגוזים, פירות, חרקים וזחלים. הם יכולים לפרוש את קרומי העור הרחבים שלהם ולגלוש למרחק מדהים של 400 מטר מהעץ. במראם הם מזכירים את הפוסומים, יונקי הכיס או את הגלשנאים החיים ביערות דרום-מזרח אסיה. טגואן אלברופוס (Petaurista alborufus) Petaurista elegans Petaurista leucogenys Petaurista magnificus Petaurista nobilis Petaurista petaurista טגואן פיליפנסיס (Petaurista philippensis) Petaurista xanthotis בין השנים 2007–2009 נחקרו עוד שני מינים שהתגלו בארונאצ'ל פרדש: Petaurista mechukaensis Petaurista mishmiensis מדיה וקבצים בנושא טגואן בוויקישיתוף טגואן, באתר ITIS (באנגלית) טגואן, באתר NCBI (באנגלית) טגואן, באתר Animal Diversity Web (באנגלית) טגואן, באתר האנציקלופדיה של החיים (באנגלית) טגואן, באתר GBIF (באנגלית)
יחסי בחריין–מולדובה

יחסי בחריין–מולדובה הם היחסים הדיפלומטיים הרשמיים בין ממלכת בחריין ובין רפובליקת מולדובה. היחסים הדיפלומטיים הרשמיים שבין רפובליקת מולדובה לבין ממלכת בחריין כוננו ב-7 באפריל 2004. רפובליקת מולדובה האמינה את שגרירותה שבאנקרה, בירת טורקיה, על בחריין. על פי המידע שהתקבל מהמטה הלאומי המולדובני לסטטיסטיקה, ב-2014 הייבוא הבחרייני ממולדובה הוערך ב-28,700 דולר אמריקאי, מבלי שום ייצוא. מ-2015 לא נערך סחר רשמי בין שתי המדינות. מולדובה אינה מיוצגת בבחריין, הן בדרג השגרירות והן בדרג הקונסולרי. מולדובה האמינה את שגרירותה שבאנקרה, בירת טורקיה, על בחריין. בחריין אינה מיוצגת במולדובה, הן בדרג השגרירות והן בדרג הקונסולרי. ממלכת בחריין - סיכום על המדינה, אתר משרד החוץ המולדובני
קליפורד (סדרת טלוויזיה)

קליפורד (באנגלית: Clifford the Big Red Dog, "קליפורד הכלב הגדול והאדום") היא סדרת אנימציה אמריקאית-בריטית לילדים, המבוססת על סדרת ספרי ילדים מאת נורמן ברידוול. הסדרה שודרה במקור ב-4 בספטמבר 2000 בערוץ PBS Kids. בישראל הסדרה שודרה בשנת 2003 בערוץ הופ! ובהמשך שודרה בשידורים חוזרים בטלוויזיה החינוכית הישראלית. לסדרה הופקו 2 עונות ו-66 פרקים באורך 30 דקות. בשנת 2003 שודרה סדרת ההמשך "קליפורד הגור" שעוסקת בימיו הראשונים כגור כלבים קטן. בשנת 2004 הופץ סרט המבוסס על הסדרה בשם "ההרפתקה הגדולה של קליפורד". בשנת 2019 נוצר לסדרה אתחול בעל אותו שם, ובשונה מהסדרה המקורית, מהספרים ומקלטות הווידאו שיצאו בשנת 1988, קליפורד יכול לדבר עם אמילי בשפת בני האדם ולא בנביחות. העלילה מספרת על כלב אדום וגדול בשם קליפורד, היוצא בכל פרק עם חבריו להרפתקאות מרתקות. במאי ומפיק הדיבוב בעברית היה קובי אשל. "קליפורד", במסד הנתונים הקולנועיים IMDb (באנגלית) "קליפורד", באתר Rotten Tomatoes (באנגלית) "קליפורד", באתר Metacritic (באנגלית) "קליפורד", במסד הנתונים הקולנועיים KinoPoisk (ברוסית) קליפורד, במיזם "אישים" לתיעוד היצירה הישראלית
גאולת ישראל

האם התכוונתם ל... גאולת עם ישראל גאולת ישראל (מפלגה) – מפלגה שהוקמה על ידי אליעזר מזרחי בית כנסת גאולת ישראל בתל אביב בית כנסת גאולת ישראל רמת השרון בית כנסת גאולת ישראל קריית שלום – בית הכנסת גאולת ישראל ע"ש כימיגרוף של העדה הבוכרית בשכונת קריית שלום בתל אביב בית הכנסת גאולת ישראל (נס ציונה) מיכאל יעקובסון, סיבוב במסגד שהפך לבית כנסת בנס ציונה, באתר "חלון אחורי", 30 באוקטובר 2023
קפוצ'ין לבן ראש פנמה

קפוצ'ין לבן ראש פנמה (שם מדעי: Cebus imitator) הוא מין של קוף מהסוג קפוצ'ין החי באמריקה הדרומית ואמריקה המרכזית. מין זה סווג עד 2013 כתת־מין של קפוצ'ין לבן-ראש (Cebus capucinus) והופרד ממנו בעקבות בדיקות גנטיות. קפוצ'ין זה הוא אחד מהקופים הידועים ביותר באמריקה המרכזית. זהו קוף בעל גוון בלונדיני עם פנים ורודות, זרועות ופלג גוף תחתון שחור וזנב מתפתל ומעט לופתני, אך לא מספיק חזק לתלייה מענפים. הקפוצ'ין מגיע לאורך 335–453 מ"מ ולמשקל 3.9 ק"ג, בינוני בגודלו. הוא חי בחבורות גדולות של עד 40 פרטים ביער, בקבוצות אותם מנהיג זכר שליט ומחפשים מזון במשך הימים. קוף זה הוא אוכל-כול מובהק המנצל כל אפשרות לגוון במזונו. הוא חובב במיוחד פירות טרופיים כמו הפיקוס, מנגו, בננה ופירות שונים מהמשפחות חלבלוביים, פואתיים וברומליים. הוא ניזון גם מאגוזים ופרחים וכן מיצורים קטנים כמו חרקים, עכבישים, רכיכות, סרטנים, צדפות וחולייתנים קטנים. הקוף מיומן בשימוש באבנים כדי לפצח טרף כמו צדפות או סרטנים. הקפוצ'ין מצוי גם בחיפושים לצד קופים נוספים כמו קוף עכביש, קוף סנאי ואף שאגן אדום ונצואלי. מדיה וקבצים בנושא קפוצ'ין לבן ראש פנמה בוויקישיתוף קפוצ'ין לבן ראש פנמה, באתר ITIS (באנגלית) קפוצ'ין לבן ראש פנמה, באתר NCBI (באנגלית) קפוצ'ין לבן ראש פנמה, באתר GBIF (באנגלית)
טראקמניה (סדרת משחקים)

טראקמניה (TrackMania) היא סדרת משחקי מרוצים למחשב ולקונסולות המפותחת ומשווקת על ידי חברות Nadeo ויוביסופט. TrackMania יצא ב-2003 לחלונות. המשחק נתמך ב-LAN, וכולל 87 כלי רכב, עשרות מסלולים ושלוש סביבות ("environments") - מדבר, אזור כפרי והררי-אלפיני. בנוסף, ישנה האפשרות ליצור מסלולים חדשים לחלוטין על ידי סוגים שונים של "בלוקים". TrackMania Sunrise יצא ב-2005 לחלונות. המשחק מציג שיפורים גרפיים ומצבי משחק חדשים, ביניהם תחרות אל מול מכונית פנטום (אנ'). ישנן שלוש סביבות - איים אוקיאניים, חוף טרופי ומפרץ עירוני. TrackMania United יצא ב-2007 לחלונות. טראקמניה יונייטד יצא כמשחק הכולל את כל הסביבות והרכבים מהמשחקים הקודמים, כאשר נוספה סביבה חדשה אחת - אצטדיון. ניכר שיפור בהצללה (אנ') ומספר סוגי ה"בלוקים" הוכפל. סביבת האצטדיון נהפכה לפופולרית בתוך זמן קצר, כך שהמפתחים הוציאו רק את סביבה זו בגרסה חינמית בשם TrackMania Nations. המשחק נהיה נפוץ באליפויות של ספורט אלקטרוני, כמו ה-Esports World Convention. TrackMania DS יצא ב-2011 ל-נינטנדו DS. למשחק יצאו 150 מסלולים, וכ-300 סוגי בלוקים לבניית מסלולים. בנוסף, ישנן כשלוש סביבות - מדבר, אזור כפרי ואצטדיון. TrackMania Wii יצא ב-2013 ל-Wii. הגרסה ל-Wii דומה מאוד ל-טראקמניה יונייטד, וכוללת את כל הסביבות וכ-200 מסלולים שונים. TrackMania2 יצא בחלקים נפרדים בשנים 2011, 2013, ו-2017 לחלונות. ארבע סביבותיו של המשחק - קניון, אצטדיון, עמק ולגונה יצאו במועדים שונים כמשחקים בפני עצמם. TrackMania Turbo יצא ב-2016 לפלייסטיישן 4, xbox one וחלונות, ולמעשה מאגד את כל הסביבות של TrackMania2 במשחק אחד בודד, שיצא גם לקונסולות הדור ה-8. המשחק תומך גם במסך מפוצל (אנ') TrackMania יצא ביולי 2020 כרימייק ו-ריבוט ל-TrackMania Nations ול-TrackMania2 אצטדיון. מדיה וקבצים בנושא טראקמניה בוויקישיתוף אתר האינטרנט הרשמי של טראקמניה טראקמניה, ברשת החברתית אקס (טוויטר) TrackMania (series), Nadeo Wiki
יחסי מולדובה–מונקו

יחסי מולדובה–מונקו הם היחסים הדיפלומטיים הרשמיים שבין רפובליקת מולדובה לבין נסיכות מונקו. היחסים הדיפלומטיים שבין רפובליקת מולדובה לבין נסיכות מונקו כוננו ב-8 בספטמבר 2011. הסכם שיתוף פעולה בין רפובליקת מולדובה לנסיכות מונקו נחתם ב-4 במאי 2017 בקישינב, בעת ביקורו של אלבר השני, נסיך מונקו במדינה. ב-2010, עוד לפני כינון היחסים הדיפלומטיים הרשמיים בין המדינות נחתם הסכם שיתוף פעולה בנושא כלכלה. מונקו אשר ערך חשוב לה הוא שמירה על הסביבה, משתפת פעולה עם מולדובה בנושאים הקשורים לכך. יוריה ליאנקה, ראש ממשלת מולדובה (2014) אלבר השני, נסיך מונקו (2017) מונקו אינה מיוצגת במולדובה, הן בדרג השגרירות והן בדרג הקונסולרי. מולדובה אינה מיוצגת במונקו בדרג השגרירות. מולדובה מיוצגת במונקו בדרג הקונסולרי באמצעות קונסוליה רשמית שהיא מחזיקה בעיר המדינה עצמה. מולדובה האמינה את שגרירותה בפריז, בירת צרפת הסמוכה, על מונקו. נסיכות מונקו - סיכום על המדינה, אתר משרד החוץ המולדובני CONSULATE OF MOLDOVA IN MONACO, MONACO
פליקס סבר

פליקס סבר (בצרפתית: Félix Savart; ‏ 30 ביוני 1791 - 16 במרץ 1841) היה פיזיקאי ומתמטיקאי צרפתי הידוע בעיקר בשל חוק ביו-סבר של האלקטרומגנטיות, אותו הוא גילה יחד עם שותפו ז'אן-בטיסט ביו. תחום העניין העיקרי שלו היה אקוסטיקה וחקר תורת התנודות. עניין מיוחד בכינור הוביל אותו ליצור מודל טרפז ניסויי. על שמו נקראת יחידת המדידה סבר לרווח מוזיקלי, ועל שמו נקרא גלגל-סבר - התקן בו הוא השתמש בעת חקירת טווח השמיעה האנושית. מדיה וקבצים בנושא פליקס סבר בוויקישיתוף פליקס סבר, באתר MacTutor (באנגלית) פליקס סבר, באתר "Find a Grave" (באנגלית) ערך זה הוא קצרמר בנושא אישים. אתם מוזמנים לתרום לוויקיפדיה ולהרחיב אותו.
תכלתי האש

תכלתי האש (שם מדעי: Irena puella) היא ציפור טרופית ממשפחת התכלתיים החיה בטבע ביערות הגשם ולעיתים גם ביערות נשירים טרופיים עד גובה 1,600 מטר בדרום אסיה ודרום-מזרח אסיה במדינות: דרום-מערב הודו אך גם בצפון-מזרחה באסאם, מגהלאיה, סיקים ומניפור וכן חלק מסין, לעבר בנגלדש, סרי לנקה, בורמה, סינגפור, נפאל, תאילנד איי אנדמן וניקובר ועד למלזיה ואינדונזיה באיים: סומטרה, בורנאו, ג'אווה והאי פלאוואן שבפיליפינים ועוד איים קטנים. התכלתי מגיע לאורך 24–27 ס"מ ולמשקל 56–76 גרם בזכרים ו-52–71 גרם בנקבות. הם בעלי דו-צורתיות זוויגית בה הזכר ראש וחזה שחורים וגופו כחול כהה. העיניים אדומות עזות והמקור שחור. הנקבות בעלות גוונים בהירים יותר ובעלות נוצות כחולות בהירות מעט לאורך כל גופה אך גם להן עיניים אדומות. ציפור זו היא קרובתם של הבולבוליים ושל ציפורי העלים החיים באותו אזור בטבע. היא חיה בזוגות או קבוצות קטנות. מזונה העיקרי הוא פירות שונים שהיא מוצאת ומגוונת בחרקים. היא מקננת בין פברואר לאפריל בין ענפי העצים ומכינה קן זלזלים ועלים. הנקבה מטילה בתוכו 2 ביצים קטנות בצבע לבן-ירקרק מעוטר בחום. מדיה וקבצים בנושא תכלתי האש בוויקישיתוף תכלתי האש, באתר ITIS (באנגלית) תכלתי האש, באתר NCBI (באנגלית) תכלתי האש, באתר Animal Diversity Web (באנגלית) תכלתי האש, באתר האנציקלופדיה של החיים (באנגלית) תכלתי האש, באתר GBIF (באנגלית) תכלתי האש באתר הרשימה האדומה של IUCN
יחסי ליכטנשטיין–מולדובה

יחסי ליכטנשטיין–מולדובה הם היחסים הדיפלומטיים הרשמיים שבין נסיכות ליכטנשטיין לבין רפובליקת מולדובה. היחסים הדיפלומטיים הרשמיים שבין רפובליקת מולדובה לבין נסיכות ליכטנשטיין כוננו ב-14 באוגוסט 2001. כשנתיים לאחר כינון היחסים הדיפלומטיים בין שתי המדינות (2003) נחתם הסכם פטור הדדי מאשרה לאזרחי שתי המדינות. דהיינו, אזרחי ליכטנשטיין יכולים להיכנס למדינה השנייה עם ביקורת דרכונים בלבד בשדה התעופה/במעבר הגבול. הגבול של ליכטנשטיין ממילא פתוח לכניסה ממדינות שנגן. בשנת 2007 נחתם הסכם עזרה הומניטרית וטכנית בין שתי המדינות. במסגרת ההסכם התקיים בין שתי המדינות שיתוף פעולה בתחומים הטכנולוגיים ובחינוך התלמידים המולדובנים לטכנולוגיה. אאורליה פריק, שרת החוץ, התרבות והצדק של ליכטנשטיין (2011) אדריאן הסלר, ראש ממשלת ליכטנשטיין (2018) ליכטנשטיין אינה מיוצגת במולדובה, הן בדרג השגרירות והן בדרג הקונסולרי. מולדובה אינה מיוצגת בליכטנשטיין, הן בדרג השגרירות והן בדרג הקונסולרי. מולדובה האמינה את הקונסוליה שלה בז'נבה, שבשווייץ הסמוכה, כשגרירות על ליכטנשטיין. נסיכות ליכטנשטיין - סיכום על המדינה, אתר משרד החוץ המולדובני
יחסי לוקסמבורג–מולדובה

יחסי לוקסמבורג–מולדובה הם היחסים הדיפלומטיים הרשמיים שבין הדוכסות הגדולה של לוקסמבורג לבין רפובליקת מולדובה. היחסים הדיפלומטיים הרשמיים שבין הדוכסות הגדולה של לוקסמבורג לבין רפובליקת מולדובה כוננו ב-16 ביוני 1992. בין מולדובה ללוקסמבורג נחתמו הסכמים דיפלומטיים רבים בהם אמנה למניעת כפל מס, הסכם בתחום הביטחון החברתי והסכם חילופי מידע בנושאי מס. הסחר שבין מולדובה ללוקסמבורג הוערך בשנת 2018 בשווי של כ-1.1 מיליון דולר אמריקאי כאשר הייצוא המולדובני ללוקסמבורג עמד על כ-100,000 דולר אמריקאי והייבוא המולדובני מלוקסמבורג עמד על כמיליון דולר אמריקאי. וסילי טרלב, ראש ממשלת מולדובה (2002, 2006) ולדימיר וורונין, נשיא מולדובה (2007) ולדימיר פילאט, ראש ממשלת מולדובה (2010) יוריה ליאנקה, ראש ממשלת מולדובה (2011, 2013) קיריל גבוריצי, ראש ממשלת מולדובה (2015) פאבל פיליפ, ראש ממשלת מולדובה (2017) ז'אן אזלבורן, סגן ראש ממשלת לוקסמבורג ושר החוץ הלוקסמבורגי (2007, 2010, 2013, 2014, 2017) לוקסמבורג אינה מיוצגת במולדובה, הן בדרג השגרירות והן בדרג הקונסולרי. מולדובה אינה מיוצגת בלוקסמבורג בדרג השגרירות. מולדובה מיוצגת בלוקסמבורג בדרג הקונסולרי באמצעות קונסוליה רשמית שהיא מחזיקה בלוקסמבורג, בירת המדינה. מולדובה האמינה את שגרירותה שבבריסל, בירת בלגיה, על לוקסמבורג הסמוכה. הדוכסות הגדולה של לוקסמבורג - סיכום על מדינה, אתר משרד החוץ המולדובני CONSULATE OF MOLDOVA IN LUXEMBOURG VILLE, LUXEMBOURG
רד רוצ'ה

אפרים ג'וזף "רד" רוצ'ה (באנגלית: Ephraim Joseph "Red" Rocha;‏ 18 בספטמבר 1923 – 13 בפברואר 2010) היה כדורסלן ומאמן כדורסל אמריקאי, אשר שיחק בליגת ה-NBA בין השנים 1947–1957. בעונת 1954/1955 זכה באליפות ה-NBA כשחקן סירקיוז נשיונלס, ולאורך הקריירה השתתף פעמיים במשחק האולסטאר ורשם ממוצעים כוללים של 10.9 נקודות, 6.6 ריבאונדים ו-2.0 אסיסטים למשחק. במשחק השני של סדרת חצי גמר המזרח 1953 בין סירקיוז לבוסטון, אשר נגרר ל-4 הארכות, שיחקו רוצ'ה ופול סימור 67 דקות – ומאז הם מחזיקים יחדיו בשיא למספר דקות במשחק פלייאוף. רוצ'ה נולד וגדל בעיר הילו שבהוואי, ובין השנים 1943–1947 למד באוניברסיטת המדינה של אורגון. בעונת 1946/1947 סייע לקבוצת הכדורסל של האוניברסיטה להעפיל לטורניר אליפות המכללות, לראשונה בתולדותיה, ובסיומה נבחר לחמישייה השנייה של העונה בליגת המכללות (Second-team All-American). בדראפט ה-BAA‏ 1947 נבחר רוצ'ה על ידי קבוצת טורונטו האסקיז, אשר מיד לאחר מכן התפרקה, וב"דראפט הפיזור" שנערך על שחקניה נבחר על ידי סנט לואיס בומרס. במשך 43 שנים היה השחקן היחיד בתולדות ה-NBA שמוצאו בהוואי, עד שהצטרף לליגה סדריק סבאלוס בשנת 1990. ב-3 עונותיו בקבוצה קלע 11.6 נקודות למשחק. באפריל 1950 התפרק גם מועדון הבומרס, ורוצ'ה עבר לבולטימור בולטס במסגרת דראפט הפיזור. לאורך עונתו היחידה בבולטימור קלע 13.1 נקודות למשחק, ובמהלכה נבחר להשתתף במשחק האולסטאר הראשון של ה-NBA. לקראת עונת 1951/1952 הועבר רוצ'ה בטרייד לסירקיוז נשיונלס, בתמורה לפרד סקולארי ואלכס האנום. בעונת 1954/1955 קלע 11.3 נקודות למשחק והיה אחד משחקני המפתח של הקבוצה, לצד דולף שייס, פול סימור, ג'וני קר וארל לויד, אשר הובילו את סירקיוז לזכייתה הראשונה באליפות ה-NBA. בעונת 1956/1957 שיחק עבור פורט ויין פיסטונס, בטרם פרש ממשחק בגיל 33. במהלך עונת 1957/1958 מונה למאמן דטרויט פיסטונס, במקומו של צ'ארלס אקמן. בפלייאוף של אותה עונה הודחו הפיסטונס בגמר האזור המערבי, ובפלייאוף 1959 הפסידו כבר בסיבוב הראשון. לאחר שפתחה את עונת 1959/1960 עם מאזן שלילי 13–21, פיטרה דטרויט את רוצ'ה ומינתה במקומו את דיק מקגווייר. בתקופתו בקבוצה רשמו הפיסטונס מאזן כולל של 65 ניצחונות ו-88 הפסדים (42.5%). בין השנים 1963–1973 שימש כמאמן קבוצת הכדורסל של אוניברסיטת הוואי במנואה. בעונת 1971/1972 העפילה הקבוצה לראשונה בתולדותיה לטורניר אליפות המכללות. ב-13 בפברואר 2010 נפטר רוצ'ה כתוצאה ממחלת הסרטן, בגיל 86. מדיה וקבצים בנושא רד רוצ'ה בוויקישיתוף פרופיל, באתר Basketball-Reference פרופיל, באתר Sports-Reference פרופיל, באתר ליגת ה-NBA רד רוצ'ה, באתר "Find a Grave" (באנגלית) סטטיסטיקות הקריירה של רוצ'ה, באתר basketball-reference.com מחזיקי השיא למספר דקות במשחק פלייאוף, בדף הטוויטר של ה-NBA,‏ 3 במאי 2013 סיכום המשחק בין הנשיונלס לסלטיקס, באתר ספורטס אילוסטרייטד, 5 במרץ 1979 סטטיסטיקות המשחק בין הנשיונלס לסלטיקס, באתר basketball-reference.com ביוגרפיה, באתר היכל התהילה של הספורט באורגון סטטיסטיקות האימון של רוצ'ה ב-NBA, באתר basketball-reference.com ההודעה על פטירתו של רוצ'ה, באתר gazettetimes.com,‏ 13 בפברואר 2010 ההודעה על פטירתו של רוצ'ה, באתר oregonlive.com,‏ 15 בפברואר 2010